<classify> Kocha Mkuu wa timu hiyo iliyojichimbia katika kambi ya Jeshi la Kujenga Taifa JKT Ruvu mkoani Pwani, Edson Chitanda alisema kuwa programu yake haiendi vizuri kwa kuwa hakuna mchezaji hata mmoja kutoka Zanzibar na wengine wa bara.Chitanda alisema kuwa, kambi yake hadi sasa ina wachezaji 16 wakati ilitakiwa kuwa na wachezaji 32 na hakuna mchezaji hata mmoja wa Zanzibar pamoja na baadhi ya wachezaji wengine wa Bara hawajaripoti.Alisema kuwa pamoja na wachezaji waliopo kuendelea vizuri na mazoezi, lakini bado programu inashindwa kukamilika kwani wachezaji wengi hawapo, hivyo inampa wakati mgumu kuwafundisha wachezaji wachache waliopo.Aliwataja wachezaji waliopo kambini JKT Ruvu ni nahodha Sophia Komba, Lilian Sylidian, Irene Elius, Restituta Joseph, Veronica Tuki wote Ikulu, Faraha Maluki, Veronica Kubilu Jeshi Stars, Betina Kazinja Magereza Morogoro, Jawa Idd Polisi Morogoro, Ndigwako William Polisi Dar es Salaam, Fatuma Fussy Uchukuzi, Joyce Boniface Utumishi, Nasra Selemani Jeshi Stars, Penina Mayunga Jeshi Stars na Sharifa Mustapha Uhamiaji.Mbali na wachezaji wa Zanzibar pia timu hiyo inawakos baadhi ya wachezaji wakongwe walioshindwa kujiunga na kambi hiyo kwa sababu mbalimbali kama Mwanaidi Idd,ambaye yuko katika likizo ya uzazi, Jolitha Mbunda yuko katika kozi ya kikazi, Nasra Tifikiri anauguliwa na mama yake.Wengine ni Lydia Samuel wa Polisi Morogoro, Jaquline Sikozi yuko na timu ya Umisseta ya mkoa wa Pwani jijini Mwanza na Matalena Mhagama wa Bandari.Akikaririwa hivi karibuni, Mwenyekiti wa Chama cha Netiboli Tanzania Chaneta, Annie Kibira alisema kuwa wanasaka fedha kwa ajili ya kwenda Namibia kushiriki mashindano hayo kwa sababu ya ukosefu wa fedha, ambapo zilikuwa zinahitajika zaidi ya Sh milioni 10.Aidha, Kibira alisema kuwa timu hiyo inatarajia kuondoka Juni 26 kwenda Namibia baada ya kupata ufadhili kutoka kwa mtu mmoja, ambaye hata hivyo hakuwa tayari.Tunashukuru tumepewa mabeki, suti za michezo na baadhi ya tiketi na tutaenda na kama wachezaji 15 na viongozi watano, alisema Kibira.  <topic>: michezo 